මෙම පෙත්සම අභියාචනාධිකරණ සභාපති විනිසුරු එල්.ටී.බී. දෙහිදෙණිය, කුමුදුනී වික්‍රමසිංහ සහ ශිරාල් ගුණරත්න යන ත්‍රිපුද්ගල විනිසුරු මඩුල්ල හමුවේ පසුගිය 16 වන දා සලකා බැලූණු අවස්ථාවේදියි ඒ සම්බන්ධයෙන් තීන්දුව අද දැනුම් දෙන බව ප්‍රකාශ කෙරුණේ.කොළඹ, මහනුවර, මාතර, ඇඹිලිපිටිය සහ හාලිඇල යන පළාත් පාලන බලප්‍රදේශවල පුද්ගලයින් 06 දෙනෙකු ගොනු කළ මෙම පෙත්සමේ වගඋත්තරකරුවන් ලෙස පළාත් සභා සහ පළාත් පාලන අමාත්‍ය ෆයිසර් මුස්තාෆා, එම අමාත්‍යාංශයේ ලේකම්වරයා සහ නීතිපතිවරයා නම් කර තිබුණා.මෙම පෙත්සමට මැදිහත්කරුවන් ලෙස පෙනී සිටීමට ශ්‍රී ලංකා පොදුජන පෙරමුණ, එක්සත් ජාතික පක්ෂය, ජනතා විමුක්ති පෙරමුණ, එක්සත් ජාතික නිදහස් පෙරමුණ සහ පැෆ්රල් සංවිධානය ඇතුළු පාර්ශව කිහිපයක් අභියාචනාධිකරණයෙන් ඉල්ලීමක් කළ අතර ඊට පසුගිය 16 වන දා අවසරය ද හිමි වුණා.